Cantal
        
         (departement i Frankrike)
Store norske leksikon,Geografi,Verdens geografi,Europa,Frankrikes geografi
Cantal er et departement i Frankrike, i regionen Auvergne-Rhône-Alpes. Departementet strekker seg over et område på 5726 kvadratkilometer og har 145 143 innbyggere (2017). Hovedstad er Aurillac.
Cantal er et fjelland på vestsiden av Massif central, omkring de øvre deler av Dordogne og dens bielver Cère og Truyère. Området består av vulkansk materiale. Høyeste punkt er Plomb du Cantal, 1858 meter over havet. Åkerbruk og fedrift er hovednæringsveiene. Det dyrkes mest fôrvekster og poteter, i tillegg noe hvete og rug. Les mer i Store norske leksikon Frankrike Frankrikes geografi regioner og departementer i Frankrike